dempevikling
Store norske leksikon,Teknologi og industri,Energi,Elkraftteknikk,Elektriske maskiner
Dempevikling, en kortslutningsvikling på synkronmaskiner, som vanligvis består av kobberstaver plassert i spor i polskoene og som er innbyrdes forbundet med kobberskinner.
Dempeviklingen tjener til å dempe mekaniske svingninger i ankerets, henholdsvis polhjulets, rotasjon. Når den roterende delen på grunn av plutselige belastningsendringer, kortslutninger og lignende svinger ut av sin likevektstilstand, induserer ankerfeltet en spenning i dempeviklingen, det oppstår en strøm i denne som ved sitt felt virker tilbake på ankerfeltet og derved demper svingningen.Dempevikling i synkronmotorer har ofte et dobbelt formål, idet den også fungerer som startvikling ved at motoren starter som en kortslutningsmotor med dempeviklingen som den kortsluttede rotorvikling. Les mer i Store norske leksikon elektrisk maskin